અહીંયા એ બાબત નોંધવી રહી કે, યુજીસીના જૂના નિયમ મુજબ પીએચ.ડી અને એમ.ફિલ.માં પ્રવેશ માટે લેખિત પરીક્ષામાં ૫૦ ટકા માર્ક લાવે એ જ વિદ્યાર્થી ઈન્ટરવ્યૂ યોગ્ય ગણાતા હતાં. છતાં પ્રવેશ ઈન્ટરવ્યૂના આધારે જ આપવામાં આવતો હતો, જેના કારણે ‘લાગવગ તેની લાયકાત’ મુજબ પ્રવેશ મળતો હોવાના આક્ષેપો પણ થયા હતાં. આ બાબતને ધ્યાને લઈને હવે જૂના નિયમો રદ કરવામાં આવ્યા છે. યુજીસીના નવા નિયમોનું ચુસ્ત પાલન તમામ યુનિવર્સિટીઓએ કરવું પડશે.